

**Република Македонија**

**МИНИСТЕРСТВО ЗА ОБРАЗОВАНИЕ И НАУКА**

##### ПРЕДЛОГ НА ЗАКОН

**ЗА ИЗМЕНУВАЊЕ НА ЗАКОНОТ ЗА СТУДЕНТСКИОТ СТАНДАРД,**

**ПО СКРАТЕНА ПОСТАПКА**

# Скопје, Септември 2013 година

**ВОВЕД**

**I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ**

Со Законот за изменување на Законот за студентскиот стандард се врши усогласување на прекршочните одредби во овој закон со одредбите од новиот Закон за прекршоците.

**II. ЦЕЛИ, НАЧЕЛА И ОСНОВНИ РЕШЕНИЈА**

Целта на предложените законски решенија е да се подобрат постапките при изрекувањето на прекршоците на субјектите кои работат спротивно на одредбите на Законот за студентскиот стандард.

**III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Овој закон не предизвикува фискални импликации.

**IV. ПРОЦЕНА НА ФИНАНСИСКИТЕ СРЕДСТВАА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

Овој закон не предизвикува материјални обврски за одделни субјекти.

Средствата се обезбедуваат од Буџетот на Република Македонија.

**V. СКРАТЕНА ПОСТАПКА ЗА ДОНЕСУВАЊЕ НА ЗАКОН ЗА ИЗМЕНУВАЊЕ НА ЗАКОНОТ ЗА СТУДЕНТСКИОТ СТАНДАРД**

Со оглед на тоа што се исполнети случаите утврдени во член 170 алинеја 1 од Деловникот на Собранието на Република Македонија, односно не е во прашање донесување на сложен и обемен закон, се предлага овој Закон за изменување и дополнување на Законот за студентскиот стандард, да се донесе по скратена постапка.

##### ПРЕДЛОГ НА ЗАКОН ЗА ИЗМЕНУВАЊЕ НА

##### ЗАКОНОТ ЗА СТУДЕНТСКИОТ СТАНДАРД

**Член 1**

Во Законот за студентскиот стандард („Службен весник на Република Македонија“ бр. 15/13 и 120/13), во член 60 во ставот 1 зборот „порамнување“ се заменува со зборовите „издавање на прекршочен платен налог “.

**Член 2**

Се овластува Законодавно-правната комисија на Собранието на Република Македонија да утврди пречистен текст на Законот за студентскиот стандард.

**Член 3**

Овој закон влегува во сила осмиот ден од денот на објавувањето во „Службен весник на Република Македонија“.

**ОБРАЗЛОЖЕНИЕ НА ПРЕДЛОГ-ЗАКОНОТ ЗА ИЗМЕНУВАЊЕ НА ЗАКОНОТ ЗА СТУДЕНТСКИОТ СТАНДАРД**

**I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ НА ЗАКОНОТ ЗА ИЗМЕНУВАЊЕ НА ЗАКОНОТ ЗА СТУДЕНТСКИОТ СТАНДАРД**

Со членот 1 во член 60 став 1 од Законот за студентскиот стандард зборот „порамнување“ се заменува со зборовите „издавање на прекршочен платен налог “. Ова е заради усогласување со одредбите на новиот Закон за прекршоците.

Со членот 2 се овластува Законодавно-правната комисија на Собранието на Република Македонија да утврди пречистен текст на Законот за студентскиот стандард.

Со членот 3 се уредува влегувањето во сила на законот.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Со оглед на тоа што со изменување на Законот за студентскиот стандард се врши изменување на член 60 од Законот за студентскиот стандард, решенијата содржани во одредбите се меѓусебно поврзани и чинат една правна целина.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со овие одредби во Предлог Законот за изменување на Законот за студентскиот стандард се очекува подобрување на постапките при изрекувањето на прекршоците на субјектите кои работат спротивно на одредбите на Законот за студентскиот стандард.

ОДРЕДБА ОД ЗАКОНОТ ЗА СТУДЕНТСКИОТ СТАНДАРД

КОЈА СЕ ИЗМЕНУВА

##### Член 60

Пред поднесување на барање за поведување прекршочна постапка за прекршоците предвидени со овој закон, Државниот просветен инспектрат води постапка за порамнување согласно со Законот за прекршоците.